ddrg/super_eurlex huggingface dataset:
++++

ΚΑΝΟΝΙΣΜΟΣ ( ΕΟΚ ) αριθ . 1640/73 ΤΟΥ ΣΥΜΒΟΥΛΙΟΥ

της 18ης Ιουνίου 1973

περί τροποποιήσεως του κανονισμού ( ΕΟΚ ) αριθ . 2049/69 " περί θεσπίσεως γενικών κανόνων σχετικών με τη μετουσίωση της ζάχαρης για τη διατροφή των ζώων "

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό ( ΕΟΚ ) αριθ . 1009/67 του Συμβουλίου της 18ης Δεκεμβρίου 1967 περί κοινής οργανώσεως αγοράς στον τομέα της ζάχαρης ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 1014/73 ( 2 ) , και ιδίως το άρθρο 9 παράγραφος 7 ,

την πρόταση της Επιτροπής ,

Εκτιμώντας :

ότι για πολλές ζαχαρικές περιόδους πριμοδότηση μετουσιώσεως δεν έχει καθορισθεί παρά μόνο για τη λευκή ζάχαρη προς μετουσίωση κατά τις μεθόδους που καθορίζονται γι ' αυτόν το σκοπό , για να είναι δυνατόν να καλυφθούν οι ανάγκες σε ζάχαρη της μελισσοκομίας

ότι η πείρα απέδειξε ότι , όταν η μετουσιωμένη ζάχαρη χρησιμοποιείται σ ' έναν καθορισμένο τομέα , είναι απαραίτητο να δύναται να καθορίζεται ταυτόχρονα με το πριμ της μετουσιώσεως ο ειδικός προορισμός της ζάχαρης που επωφελείται αυτού του πριμ

ότι ο προορισμός της ζάχαρης δεν δύναται να καθορισθεί πραγματικά παρά όταν προσφεύγουμε στη διαδικασία του διαγωνισμού

ότι απεδείχθη χρήσιμο να προβλέπεται αυτή η δυνατότητα όταν το πριμ καθορίζεται κατά ενιαίο τρόπο για όλη την Κοινότητα

ότι γι ' αυτόν το σκοπό πρέπει να τροποποιηθεί ο κανονισμός ( ΕΟΚ ) αριθ . 2049/69 του Συμβουλίου της 17ης Οκτωβρίου 1969 που θεσπίζει τους γενικούς κανόνες σχετικά με τη μετουσίωση της ζάχαρης για τη διατροφή των ζώων ( 3 ) , όπως τροποποιήθηκε πρόσφατα από τον κανονισμό ( ΕΟΚ ) αριθ . 2863/71 ( 4 ) ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

Το επόμενο εδάφιο προστίθεται στο άρθρο 1 παράγραφος 1 του κανονισμού ( ΕΟΚ ) αριθ . 2049/69 :

" Δύναται να προβλέπεται ότι η ζάχαρη για την οποία καθορίζεται πριμοδότηση μετουσιώσεως έχει ειδικό προορισμό . "

Αρθρο 2

Το άρθρο 4 παράγραφος 1 δεύτερο εδάφιο του κανονισμού ( ΕΟΚ ) αριθ . 2049/69 καταργείται .

Αρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .

Εγινε στο Λουξεμβούργο , στις 18 Ιουνίου 1973 .

Για το Συμβούλιο

Ο Πρόεδρος A . LAVENS

( 1 ) ΕΕ αριθ . Ν 308 της 18.12.1967 , σ . 1 .

( 2 ) ΕΕ αριθ . Ν 106 της 20.4.1973 , σ . 1 .

( 3 ) ΕΕ αριθ . Ν 263 της 21.10.1969 , σ . 1 .

( 4 ) ΕΕ αριθ . Ν 288 της 31.12.1971 , σ . 1 .
++++

ΚΑΝΟΝΙΣΜΟΣ ( ΕΟΚ ) αριθ . 176/73 ΤΟΥ ΣΥΜΒΟΥΛΙΟΥ

της 22ας Ιανουαρίου 1973

περί τροποποιήσεως του κανονισμού ( ΕΟΚ ) αριθ . 2601/69 περί θεσπίσεως ειδικών μέτρων προκειμένου να ευνοηθεί η προσφυγή στη μεταποίηση για ορισμένες ποικιλίες πορτοκαλιών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 43 ,

την πρόταση της Επιτροπής ,

τη γνώμη της Συνελεύσεως ,

Εκτιμώντας :

ότι δυνάμει του κανονισμού ( ΕΟΚ ) αριθ . 2601/69 του Συμβουλίου , της 18ης Δεκεμβρίου 1969 , περί θεσπίσεως ειδικών μέτρων προκειμένου να ευνοηθεί η προσφυγή στη μεταποίηση για ορισμένες ποικιλίες πορτοκαλιών ( 1 ) , ορισμένες ενέργειες που τείνουν να υπερπηδήσουν τις δυσχέρειες διαθέσεως ορισμένων ποικιλιών πορτοκαλιών εξασφαλίζοντας στα προϊόντα αυτά χρησιμοποίηση περισσότερο σύμφωνη με τα χαρακτηριστικά τους , χάρις σε μία αυξανόμενη προσφυγή στη μεταποίηση , απολαύουν , μέχρι την 1η Ιουνίου 1974 , της συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων , τμήμα εγγυήσεων

ότι η πραγματοποίηση των μεσοπροθέσμων ενεργειών , που προβλέπονται από τον κανονισμό ( ΕΟΚ ) αριθ . 2511/69 , προκειμένου ιδίως να βελτιωθεί η σύνθεση των ποικιλιών της παραγωγής πορτοκαλιών , δεν θα επιτρέψει την επίλυση , πριν από την 1η Ιουνίου 1974 , των δυσχερειών διαθέσεως της κοινοτικής παραγωγής

ότι επομένως πρέπει να παραταθεί η συνδρομή του Ευρωπαϊκού Γεωργικού Ταμείου Προσανατολισμού και Εγγυήσεων για τις ενέργειες που αναφέρονται στο άρθρο 1 του κανονισμού ( ΕΟΚ ) αριθ . 2601/69

ότι η διατήρηση του καθεστώτος τούτου συνδέεται με το γεγονός ότι δεν λαμβάνονται υπόψη τα έξοδα μεταφοράς για τον υπολογισμό της τιμής αναγωγής για τα πορτοκάλια , μανταρίνια , satsumas , clementines , tangerines και άλλα παρόμοια υβρίδια εσπεριδοειδών ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο Μόνο

Στο άρθρο 1 του κανονισμού ( ΕΟΚ ) αριθ . 2601/69 , η έκφραση " μέχρι την 1η Ιουνίου 1974 " καταργείται .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .

Εγινε στις Βρυξέλλες , στις 22 Ιανουαρίου 1973

Για το Συμβούλιο

Ο Πρόεδρος

L . TINDEMANS

( 1 ) ΕΕ αριθ . Ν 324 της 27.12.1969 , σ . 21 .
Σχέδιο συμπερασμάτων του Συμβουλίου

της 14ης Δεκεμβρίου 2000

Εφαρμογή του ψηφίσματος του Συμβουλίου, της 24ης Ιουνίου 1999, σχετικά με τη διαχείριση των συμφωνιών αμοιβαίας αναγνώρισης

(2001/C 8/02)

1. Το Συμβούλιο εκφράζει την ικανοποίησή του για το σημαντικό έργο που επιτελέσθηκε ενόψει της εφαρμογής του ψηφίσματος του Συμβουλίου, της 24ης Ιουνίου 1999(1), σχετικά με τη διαχείριση των συμφωνιών αμοιβαίας αναγνώρισης. Σημειώνει τα εκπονηθέντα σχετικά έγγραφα δηλαδή: κατευθυντήριες αρχές για την προπαρασκευή και τη διαπραγμάτευση συμφωνιών αμοιβαίας αναγνώρισης της πιστότητας, και οδηγό (vade-mecum) για τις συμφωνίες αμοιβαίας αναγνώρισης.

2. Το Συμβούλιο τονίζει ότι τα κείμενα αυτά είναι πολύ κατατοπιστικά για την εξωτερική στρατηγική της Κοινότητας καθόσον αφορά τους τύπους συμφωνιών αμοιβαίας αναγνώρισης. Φρονεί ότι θα χρειασθεί να συμπληρωθούν και να αναπροσαρμοσθούν ανάλογα με τα διδάγματα της πείρας, ώστε να συμβάλουν στην επίρρωση της ενδοκοινοτικής οργάνωσης και της διαφάνειας για την προπαρασκευή, τη διαπραγμάτευση και τη διαχείριση των συμφωνιών αμοιβαίας αναγνώρισης.

3. Το Συμβούλιο υπογραμμίζει τις προσδοκίες των κοινοτικών θεσμικών οργάνων, των αρμόδιων αρχών των κρατών μελών και των επιχειρηματικών κύκλων καθόσον αφορά την ενημέρωση και τη νομική ασφάλεια. Καλεί την Επιτροπή να εξακολουθήσει να καταβάλλει προσπάθειες προς ικανοποίηση αυτών των αναγκών. Το Συμβούλιο εξαίρει ιδιαίτερα το ζωτικό ρόλο των μέσων επιφυλακής σε κοινοτική κλίμακα, μηχανισμό που εγγυάται την ασφάλεια όσων προϊόντων κυκλοφορούν στην κοινοτική αγορά, συμπεριλαμβανομένων των προϊόντων που εμπίπτουν στις συμφωνίες αμοιβαίας αναγνώρισης και δή στο φαρμακευτικό τομέα.

4. Το Συμβούλιο θεωρεί ιδιαίτερα σημαντική την εκ των προτέρων και την εκ των υστέρων αξιολόγηση των συμφωνιών αμοιβαίας αναγνώρισης, στο πλαίσιο της οποίας ζητείται η γνώμη διαφόρων παραγόντων (αρμόδιες αρχές των κρατών μελών, επιχειρήσεις, οργανισμοί αξιολόγησης της πιστότητας), ενώ εξετάζεται αναλυτικά ο αντίκτυπος των συμφωνιών αυτών στην εσωτερική αγορά.

5. Το Συμβούλιο τονίζει επίσης ότι απαιτείται επαγρύπνηση ούτως ώστε οι συμφωνίες αμοιβαίας αναγνώρισης να μη θίξουν την ομαλή λειτουργία της εσωτερικής αγοράς, πράγμα που θα επιτευχθεί με την ανταλλαγή πληροφοριών μεταξύ των επιτροπών που είναι αρμόδιες για τις συμφωνίες αμοιβαίας αναγνώρισης και των επιτροπών και ομάδων που είναι αρμόδιες βάσει των κανόνων της εσωτερικής αγοράς.

(1) ΕΕ C 190 της 7.7.1999, σ. 2.
Ανακοίνωση της γαλλικής κυβέρνησης σχετικά με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων(1)

(2001/C 44/05)

(Κείμενο που παρουσιάζει ενδιαφέρον για τον ΕΟΧ)

Γνώμη σχετκά με την αίτηση έκδοσης αποκλειστικής αναζήτησης κοιτασμάτων υγρών ή αέριων υδρογονανθράκων, αποκαλούμενης "Permis de Caravelle"

Με την αίτησή της, της 10ης Ιουλίου 2000, η εταιρεία RSM Production Corporation, με έδρα στο 5000 S. Quebec Street, Suite 500, Denver, Colorado 80237 (ΗΠΑ), ζήτησε να της χορηγηθεί αποκλειστική άδεια πενταετούς διάρκειας για την αναζήτηση κοιτασμάτων υγρών ή αέριων υδρογονανθράκων ("Permis de Caravelle"), σε έκταση της οποίας η επιφάνεια δεν είναι ακόμη επακριβώς προσδιορισμένη και η οποία βρίσκεται στην υποθαλάσσια περιοχή στα αναοιχτά του διοικητικού διαμερίσματος Martinique.

Η εν λόγω επιφάνεια οριοθετείται από το πολύγωνο του οποίου οι πλευρές τέμνονται σε σημεία με τις ακόλουθες γεωγραφικές συντεταγμένες, ενώ ως βάση λαμβάνεται ο μεσημβρινός του Greenwich:

>ΘΕΣΗ ΠΙΝΑΚΑ>

Η διαχωριστική γραμμή μεταξύ Γαλλίας και Dominica διέρχεται δια των σημείων 1 έως 2.

Τα τόξα μεσημβρινών και παραλλήλων τέμνονται διαδοχικώς στα σημεία 2 έως 11 των οποίων οι γεωγραφικές συντεταγμένες ορίζονται ανωτέρω, ενώ ως βάση λαμβάνεται ο μεσημβρινός του Greenwich.

Η προς προσδιορισμό διαχωριστική γραμμή μεταξύ Γαλλίας και Barbados διέρχεται δια των σημείων 11 έως 12.

Η διαχωριστική γραμμή μεταξύ Γαλλίας και Saint Lucie διέρχεται δια των σημείων 12 έως 13.

Το όριο της δυτικής απολκειστικής οικονομικής ζώνης διέρχεται δια των σημείων 13 έως 1.

Οι ενδιαφερόμενες εταιρείες μπορούν να υποβάλουν σχετική αίτηση εντός προθεσμίας ενενήντα ημερών από την ημερομηνία δημοσίευσης της παρούσας ανακοίνωσης σύμφωνα με τη διαδικασία που περιγράφεται συνοπτικά στην ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία, η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11 και επικυρώθηκε με το διάταγμα 95-427 της 19ης Απριλίου 1995 περί μεταλλευτικών δικαιωμάτων (Επίσημη Εφημερίδα της Γαλλικής Δημοκρατίας της 22ας Απριλίου 1995).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Ministère de l'économie, des finances et de l'industrie (secrétariat d'Etat à l'industrie, direction générale de l'énergie et des matières premières, direction des matières premières et des hydrocarbures, service de conservation des gisements d'hydrocarbures), 120, rue du Cherche-Midi, F-75353 Paris 07 SP, [αριθ. τηλεφώνου: (33-1) 43-19-53 -53, αριθ. φαξ: (33-1) 43-19-54-54].

(1) ΕΕ L 164 της 30.6.1994, σ. 3.
Ανακοίνωση της Επιτροπής, στο πλαίσιο της εφαρμογής της οδηγίας του Συμβουλίου 89/106/ΕΟΚ

(2001/C 20/04)

(Κείμενο που παρουσιάζει ενδιαφέρον για τον ΕΟΧ)

CEN : rue de Stassart/De Stassartstraat 36 , Β - 1050 Brussels , tel: (32-2) 550 08 11 , fax: (32-2) 550 08 19 ( www.cenorm.be );

Cenelec : rue de Stassart/De Stassartstraat 35 , Β - 1050 Brussels , tel: (32-2) 519 68 71 , fax (32-2) 519 69 19 ( www.cenelec.be );

ETSI : BP 152 , F - 06561 Valbonne Cedex , tel: (33) 492 94 42 12 , fax: (33) 493 65 47 16 ( www.etsi.org ).

Η ημερομηνία πέρατος της περιόδου συνύπαρξης ταυτίζεται με την ημερομηνία λήξης της ισχύος των αντίθετων εθνικών προδιαγραφών, μετά την οποία το τεκμήριο συμμόρφωσης θα βασίζεται σε εναρμονισμένες ευρωπαϊκές προδιαγραφές (εναρμονισμένα πρότυπα ή ευρωπαϊκές τεχνικές εγκρίσεις).

Δημοσίευση τίτλων και στοιχείων αναφοράς εναρμονισμένων προτύπων βάσει της οδηγίας

Ευρωπαϊκός Οργανισμός Τυποποίησης

Στοιχεία αναφοράς

Τίτλος του προτύπου

Ημερομηνία έναρξης εφαρμογής του προτύπου ως εναρμονισμένου ευρωπαϊκού προτύπου σύμφωνα με το άρθρο 4 παράγραφος 2, στοιχείο α) της οδηγίας 89/106/ΕΟΚ

Ημερομηνία πέρατος της περιόδου συνύπαρξης

CEN

ΕΝ 197-1:2000

Τσιμέντο - Μέρος 1: Σύνθεση, προδιαγραφές και κριτήρια συμμόρφωσης για τα κοινά τσιμέντα

1η Απριλίου 2001

1η Απριλίου 2002
Ανακοίνωση της Επιτροπής στα πλαίσια της εφαρμογής της οδηγίας 97/23/ΕΚ του Συμβουλίου της 29ης Μαΐου 1997 για την προσέγγιση των νομοθεσιών των κρατών μελών σχετικά με τα απλά δοχεία πίεσης(1)

(2000/C 348/02)

(Κείμενο που παρουσιάζει ενδιαφέρον για τον ΕΟΧ)

(Δημοσίευση των τίτλων και στοιχείων των ευρωπαϊκών προτύπων βάσει της οδηγίας)

>ΘΕΣΗ ΠΙΝΑΚΑ>

ΠΡΟΕΙΔΟΠΟΙΗΣΗ:

- Κάθε αίτηση για παροχή πληροφοριών σχετικά με τα πρότυπα να απευθύνεται είτε στους ευρωπαϊκούς οργανισμούς τυποποίησης των οποίων ο κατάλογος(2) επισυνάπτεται ως παράρτημα στην οδηγία 98/34/ΕΚ του Ευρωπαϊκού Κοινοβουλίου και του Συμβουλίου(3) όπως τροποποιήθηκε από την οδηγία 98/48/ΕΚ(4).

- Η δημοσίευση των στοιχείων αυτών στην Επίσημη Εφημερίδα των Ευρωπαϊκών Κοινοτήτων(5) δεν σημαίνει ότι τα πρότυπα είναι διαθέσιμα σε όλες τις κοινοτικές γλώσσες.

- Η Επιτροπή εξασφαλίζει την ενημέρωση του παρόντος καταλόγου.

(1) ΕΕ L 265 της 27.9.1997, σ. 110.

(2) http//www.cenorm.be/aboutcen/whatis/membership/members.htm

(3) ΕΕ L 204 της 21.7.1998, σ. 37.

(4) ΕΕ L 217 της 5.8.1998, σ. 18.

(5) ΕΕ L 227 της 10.8.1999, σ. 14.
ΕΚΘΕΣΗ ΤΟΥ ΕΥΡΩΠΑΪΚΟΥ ΕΛΕΓΚΤΙΚΟΥ ΣΥΝΕΔΡΙΟΥ

για τις δημοσιονομικές καταστάσεις της 31ης Δεκεμβρίου 1999 της Ευρωπαϊκής Κοινότητας Άνθρακα και Χάλυβα

1. Η παρούσα έκθεση πραγματεύεται την αξιοπιστία των λογαριασμών που κατάρτισε η Επιτροπή, σύμφωνα με το άρθρο 45 Γ της συνθήκης για την ίδρυση της Ευρωπαϊκής Κοινότητας Άνθρακα και Χάλυβα.

2. Το Συνέδριο εξέτασε τόσο τη λογιστική όσο και τις δημοσιονομικές καταστάσεις της 31ης Δεκεμβρίου 1999 της Ευρωπαϊκής Κοινότητας Άνθρακα και Χάλυβα. Η εξέταση αυτή πραγματοποιήθηκε σύμφωνα με τα γενικώς παραδεκτά ελεγκτικά πρότυπα και περιλάμβανε τους ελέγχους που θεωρήθηκαν αναγκαίοι. Το Συνέδριο έλαβε με τον έλεγχο αυτό μια εύλογη βάση για να στηρίξει τη γνώμη που διατυπώνει παρακάτω.

3. Κατά τη γνώμη του Συνεδρίου, οι συνημμένες δημοσιονομικές καταστάσεις, οι οποίες περιλαμβάνουν τον ισολογισμό της 31ης Δεκεμβρίου 1999, το λογαριασμό κερδών και ζημιών και την κατάσταση διάθεσης του αποτελέσματος για το οικονομικό έτος που έληξε κατά την ίδια ημερομηνία, καθώς και τις σημειώσεις για τις εν λόγω δημοσιονιμικές καταστάσεις, που καταρτίστηκαν σύμφωνα με τις γενικώς παραδεκτές λογιστικές αρχές, παρουσιάζουν πιστή εικόνα των περιουσιακών στοιχείων και της οικονομικής κατάστασης της Ευρωπαϊκής Κοινότητας Άνθρακα και Χάλυβα στις 31 Δεκεμβρίου 1999, καθώς και του αποτελέσματος των πράξεών της για το οικονομικό έτος που έκλεισε κατά την ημερομηνία αυτή.

Λουξεμβούργο, 30 Ιουνίου 2000.

Jan O. Karlsson

Πρόεδρος του Ελεγκτικού Συνεδρίου

Vítor Caldeira

Μέλος του Ελεγκτικού Συνεδρίου
Ανακοίνωση της Επιτροπής στα πλαίσια της εφαρμογής της οδηγίας 93/42/ΕΟΚ του Συμβουλίου της 14ης Ιουνίου 1993 περί των ιατροτεχνολογικών προϊόντων(1)

(2000/C 293/06)

(Κείμενο που παρουσιάζει ενδιαφέρον για τον ΕΟΧ)

Δημοσίευση των τίτλων και στοιχείων των ευρωπαϊκών προτύπων βάσει της οδηγίας

>ΘΕΣΗ ΠΙΝΑΚΑ>

ΠΡΟΕΙΔΟΠΟΙΗΣΗ:

- Κάθε αίτηση για παροχή πληροφοριών σχετικά με τα πρότυπα πρέπει να απευθύνεται είτε στους ευρωπαϊκούς οργανισμούς τυποποίησης είτε στους εθνικούς οργανισμούς τυποποίησης των οποίων ο κατάλογος επισυνάπτεται ως παράρτημα στην οδηγία 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998(2).

- Η δημοσίευση των στοιχείων αυτών στην Επίσημη Εφημερίδα των Ευρωπαϊκών Κοινοτήτων δεν σημαίνει ότι τα πρότυπα είναι διαθέσιμα σε όλες τις κοινοτικές γλώσσες.

- Η Επιτροπή εξασφαλίζει την ενημέρωση του παρόντος καταλόγου(3).

(1) ΕΕ L 169 της 12.7.1993, σ. 1.

(2) ΕΕ L 204 της 21.7.1998, σ. 37.

(3) ΕΕ C 181 της 26.6.1999, σ. 4, ΕΕ C 227 της 10.8.1999, σ. 15, ΕΕ C 288 της 9.10.1999, σ. 43.
Ανακοίνωση της Επιτροπής για την παράταση της ισχύος του κοινοτικού πλαισίου για τις κρατικές ενισχύσεις προς την αυτοκινητοβιομηχανία

(2000/C 258/07)

(Κείμενο που παρουσιάζει ενδιαφέρον για τον ΕΟΧ)

Η περίοδος ισχύος του κοινοτικού πλαισίου για τις κρατικές ενισχύσεις προς την αυτοκινητοβιομηχανία παρατείνεται έως την 31η Δεκεμβρίου 2001, με τις ακόλουθες τροποποιήσεις:

1. Το κείμενο του τμήματος 2.6 αντικαθίσταται από το ακόλουθο κείμενο:

"Το προηγούμενο πλαίσιο που τέθηκε σε ισχύ από την 1η Ιανουαρίου 1998 για περίοδο τριών ετών, θα χρησιμεύσει ως βάση αξιολόγησης των σχεδίων ενίσχυσης που θα έχουν κοινοποιηθεί πριν από την 31η Δεκεμβρίου 2000, για τα οποία η Επιτροπή δεν έχει αποφανθεί αν είναι συμβιβάσιμα ή για τα οποία κίνησε τη διαδικασία του άρθρου 88 παράγραφος 2 της συνθήκης πριν από την ημερομηνία αυτή.

Το παρόν πλαίσιο θα τεθεί σε ισχύ από την 1η Ιανουαρίου 2001 και θα ισχύει για ένα έτος με την επιφύλαξη των διατάξεων της ακόλουθης παραγράφου. Κατά τη διάρκεια της περιόδου αυτής η Επιτροπή θα εξετάσει την αντικατάστασή του, ιδίως σε σχέση με την εξέλιξη του πολυτομεακού πλαισίου.

Το παρόν πλαίσιο θα χρησιμεύει ως βάση αξιολόγησης των σχεδίων ενίσχυσης που θα έχουν κοινοποιηθεί πριν από την 31η Δεκεμβρίου 2001, για τα οποία η Επιτροπή δεν έχει αποφανθεί αν είναι συμβιβάσιμα ή για τα οποία κίνησε τη διαδικασία του άρθρου 88 παράγραφος 2 της συνθήκης πριν από την ημερομηνία αυτή."

2. Το κείμενο της υποσημείωσης 18 αντικαθίσταται από το ακόλουθο κείμενο: "Επί του παρόντος ΕΕ C 288 της 9.10.1999."

3. Σε όλο το πλαίσιο, ο όρος "ECU" αντίκαθίσταται από τον όρο "ευρώ".

Τα κράτη μέλη έχουν ενημερωθεί.
Αριθμοί αναφοράς για την κοινοποίηση εξαγωγής ορισμένων επικίνδυνων χημικών ουσιών

Η παρούσα δημοσίευση εντάσσεται στο πλαίσιο του άρθρου 4 του κανονισμού (ΕΟΚ) αριθ. 2455/92 του Συμβουλίου(1)

(2000/C 212/03)

(Κείμενο που παρουσιάζει ενδιαφέρον για τον ΕΟΧ)

Με τον ανωτέρω κανονισμό καθιερώνεται μια διαδικασία κοινοποίησης για την εξαγωγή χημικών ουσιών που τελούν υπό καθεστώς απαγόρευσης ή αυστηρού περιορισμού στην Ευρωπαϊκή Κοινότητα. Αυτό απαιτεί ότι η πρώτη εξαγωγή του χημικού ή παρασκευάσματος που το περιέχει σε μια συγκεκριμένη χώρα να μη συμβεί μέχρι 30 ημέρες από την ειδοποίηση, αφού δοθεί αριθμός αναφοράς στην ειδοποίηση, και ο αριθμός αυτός συνοδεύει ακόλουθες εξαγωγές του ίδιου χημικού από την Κοινότητα σε τρίτη χώρα.

Τωρινοί αριθμοί αναφοράς

Στο άρθρο 4 του κανονισμού αναφέρεται ότι η Επιτροπή θα δημοσιεύει κατά διαστήματα κατάλογο των αριθμών αναφοράς στην Επίσημη Εφημερίδα των Ευρωπαϊκών Κοινοτήτων, μαζί με τις αντίστοιχες χημικές ουσίες και την τρίτη χώρα προορισμού.

Παρακάτω δίνεται ο κατάλογος των τωρινών αριθμών αναφοράς για τις ουσίες που έχουν απαγορευθεί ή περιορισθεί σημαντικά και οι οποίες έχουν εξαχθεί έως τις 30 Ιουνίου 2000.

ΠΙΝΑΚΑΣ ΤΩΝ ΧΡΗΣΙΜΟΠΟΙΟΥΜΕΝΩΝ ΑΡΙΘΜΩΝ ΑΝΑΦΟΡΑΣ ΓΙΑ ΤΙΣ ΕΞΑΓΩΓΕΣ ΧΗΜΙΚΩΝ ΟΥΣΙΩΝ

(ΟΧΙ ΠΑΡΑΣΚΕΥΑΣΜΑΤΑ)

>ΘΕΣΗ ΠΙΝΑΚΑ>

ΠΙΝΑΚΑΣ ΤΩΝ ΧΡΗΣΙΜΟΠΟΙΟΥΜΕΝΩΝ ΑΡΙΘΜΩΝ ΑΝΑΦΟΡΑΣ ΓΙΑ ΤΙΣ ΕΞΑΓΩΓΕΣ ΠΑΡΑΣΚΕΥΑΣΜΑΤΩΝ

>ΘΕΣΗ ΠΙΝΑΚΑ>

Αριθμοί αναφοράς που δεν έχουν πια σημασία

Οι ακόλουθοι αριθμοί αναφοράς δεν έχουν πια ισχύ αφού οι τρίτες χώρες στις οποίες έγιναν εξαγωγές μετά ανέφεραν μια απόφαση εισαγωγών στη διαδικασία προηγούμενης πληροφορημένης σύγκλισης (PIC)(2) η οποία απαγορεύει την εισαγωγή αυτών των ουσιών.

ΣΥΝΘΕΣΗ ΤΩΝ ΑΡΙΘΜΩΝ ΑΝΑΦΟΡΑΣ ΕΞΑΓΩΓΗΣ ΠΟΥ ΔΕΝ ΕΧΟΥΝ ΠΙΑ ΣΗΜΑΣΙΑ ΓΙΑ ΧΗΜΙΚΑ ΠΡΟΪΟΝΤΑ

(ΔΕΝ ΑΦΟΡΟΥΝ ΤΑ ΠΑΡΑΣΚΕΥΑΣΜΑΤΑ)

>ΘΕΣΗ ΠΙΝΑΚΑ>

ΠΙΝΑΚΑΣ ΑΡΙΘΜΩΝ ΑΝΑΦΟΡΑΣ ΠΑΡΑΣΚΕΥΑΣΜΑΤΩΝ ΜΗ ΙΣΧΥΟΥΣΩΝ ΕΞΑΓΩΓΩΝ

>ΘΕΣΗ ΠΙΝΑΚΑ>

(1) ΕΕ L 251 της 29.8.1992, σ. 13.

(2) Εγκύκλιος PIC IX, Ιούνιος 1999.
Ανακοίνωση της Επιτροπής στο πλαίσιο της εφαρμογής της οδηγίας 89/686/ΕΟΚ του Συμβουλίου, της 21ης Δεκεμβρίου 1989 σχετικά με τα μέσα ατομικής προστασίας(1), όπως τροποποιήθηκε από τις οδηγίες 93/68/ΕΟΚ(2), 93/95/ΕΟΚ(3), 96/58/ΕΚ(4)

(2000/C 159/03)

(Κείμενο που παρουσιάζει ενδιαφέρον για τον ΕΟΧ)

(Δημοσίευση τίτλων και στοιχείων των ευρωπαϊκών εναρμονισμένων προτύπων βάσει της οδηγίας)

>ΘΕΣΗ ΠΙΝΑΚΑ>

ΠΡΟΕΙΔΟΠΟΙΗΣΗ:

- Οιαδήποτε πληροφορία σχετικά με τη διαθεσιμότητα προτύπων διατίθεται είτε από τους ευρωπαϊκούς οργανισμούς τυποποίησης είτε από τους εθνικούς οργανισμούς τυποποίησης των οποίων ο κατάλογος(5) περιλαμβάνεται στο παράρτημα της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου(6) όπως τροποποιήθηκε από την οδηγία 98/48/ΕΚ του Ευρωπαϊκού Κοινοβουλίου και του Συμβουλίου(7).

- Η δημοσίευση των αναφορών στην Επίσημη Εφημερίδα των Ευρωπαϊκών Κοινοτήτων δεν συνεπάγεται ότι τα εν λόγω πρότυπα είναι διαθέσιμα σε όλες τις κοινοτικές.

- Η Επιτροπή εξασφαλίζει την ενημέρωση του παρόντος κατάλογου(8).

(1) ΕΕ L 399 της 30.12.1989, σ. 18.

(2) ΕΕ L 220 της 30.8.1993, σ. 1.

(3) ΕΕ L 276 της 9.11.1993, σ. 11.

(4) ΕΕ L 236 της 18.9.1996, σ. 44.

(5) ΕΕ L 32 της 10.2.1996, σ. 32.

(6) ΕΕ L 204 της 21.7.1998, σ. 37.

(7) ΕΕ L 217 της 5.8.1998, σ. 8.

(8) ΕΕ C 183 της 13.6.1998, σ. 12.

ΕΕ C 338 της 6.11.1998, σ. 2.

ΕΕ C 357 της 21.11.1998, σ. 10.

ΕΕ C 157 της 4.6.1999, σ. 2.

ΕΕ C 318 της 5.11.1999, σ. 4.

ΕΕ C 40 της 12.2.2000, σ. 7.

ΕΕ C 76 της 16.3.2000, σ. 3.
Ανακοίνωση της γαλλικής κυβέρνησης σχετικά με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων(1)

(2000/C 96/11)

(Κείμενο που παρουσιάζει ενδιαφέρον για τον ΕΟΧ)

Γνώμη σχετικά με την αίτηση χορήγησης αποκλειστικής άδειας για αναζήτηση υγρών ή αέριων υδρογονανθράκων, αποκαλούμενης "Permis de Hauteville"

Με αίτηση της 12ης Ιανουαρίου 2000, η εταιρεία Coparex International, με έδρα 135, rue Jean-Jacques Rousseau, F-92138 Issy-les-Moulineaux (Γαλλία), ζήτησε αποκλειστική άδεια πενταετούς διάρκειας για την αναζήτηση υγρών ή αερίων υδρογονανθράκων, αποκαλούμενη "Permis de Hauteville", σε επιφάνεια έκτασης 836 τετραγωνικών χιλιομέτρων περίπου, ενμέρει καλύπτουσα τα εδάφη του διοικητικού διαμερίσματος Ain.

Η εν λόγω επιφάνεια οριοθετείται από τόξα μεσημβρινών και παραλλήλων που τέμνονται σε σημεία των οποίων οι γεωγραφικές συνμτεταγμένες εμφαίνονται στον πίνακα που ακολουθεί. Ως βάση λαμβάνεται ο μεσημβρινός που διέρχεται από το Παρίσι.

>ΘΕΣΗ ΠΙΝΑΚΑ>

Οι ενδιαφερόμενες εταιρείες μπορούν να υποβάλουν σχετική αίτηση εντός προθεσμίας ενενήντα ημερών από την ημερομηνία δημοσίευσης της παρούσας ανακοίνωσης σύμφωνα με τη διαδικασία που συνοψίζεται στην ανακοίνωση σχετικά με την απόκτηση μεταλλευτικών δικαιωμάτων για υδρογονάνθρακες στη Γαλλία, η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11, και που καθορίζεται στο διάταγμα 95-427, της 19ης Απριλίου 1995, περί μεταλλευτικών δικαιωμάτων (Επίσημη Εφημερίδα της Γαλλικής Δημοκρατίας της 22ας Απριλίου 1995).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Ministère de l'économie, des finances et de l'industrie (secrétariat d'État à l'industrie, direction générale de l'énergie et des matières premières, drection des matières premières et des hydrocarbures, service de conservation des gisements d'hydrocarbures), 120, rue du Cherche-Midi, F-75353 Paris 07 SP (Αριθ. τηλεφώνου: (01-43) 19 53 53, αριθ. φαξ: (01-43) 19 54 54).

(1) ΕΕ L 164 της 30.6.1994, σ. 3.